Suomen veneteollisuus
Nykyajan suomalaisia venevalmistajia

60 prosenttia Suomessa valmistettavista veneistä rakennetaan Pohjanlahden rannikolla, 200 kilometrin pituisella vyöhykkeellä, joka ulottuu Vaasasta Kalajoelle.
Suomen venealalle on tyypillistä, että valmistajia on monia ja ne ovat muutamaa lukuun ottamatta pieniä. Valmistettujen veneiden lukumäärä valmistajaa kohti on alhainen. Alalle tulee ja alalta poistuu runsaasti yrityksiä. Erilaisia brändejä on runsaasti, mikä voidaan katsoa haitaksi viennissä.
Suomalaisten venevalmistajien kilpailukyky perustuu usein siihen, että veneet ovat kilpailijoita paremmin Pohjoismaiden olosuhteisiin soveltuvia. Esimerkiksi sään suoja ja rungon kestävyys kivikkoisilla vesillä ovat erityisiä valtteja markkinoilla. Tähän vetoavat esimerkiksi Buster, Silver, Minor/Sargo ja Targa.
Sisustusmateriaalit ja tilaratkaisut on Suomessa valmistetuissa veneissä mietitty paremmin pohjoismaiseen makuun ja olosuhteisiin sopiviksi, mikä näkyy esimerkiksi Finngulfin ja Maestron veneissä.
Kalliimmat purjeveneet Swan ja Baltic on suunniteltu vientiä ajatellen ja niiden vahvuutena voidaan pitää teknistä erinomaisuutta ja laatua.
Muutama kotimaisista venevalmistajista on saavuttanut toiminnassaan massatuotannon etuja. Näitä ovat esimerkiksi Terhi, Bella, Finn-Marin/Finnmaster ja Yamarin.
Valmistusmäärissä mitattuna Suomen suurin venevalmistaja on Otto Brandt -konserni, joka omistaa Terhin, Silverin ja TG:n merkit ja pystyy valmistamaan kuudella tehtaallaan 7000 venettä vuosittain.
| Yhtiö | Omistaja | Merkit | Valmistus­määrä vuodessa | Liike­vaihto v>  2020 (M€) | Liike­vaihto v>  2021 (M€) | Liike­vaihto v>  2022 (M€) | Liike­vaihto v>  2023 (M€) | Työn­tekijöitä v>  2020 | Työn­tekijöitä v>  2021 | Työn­tekijöitä v>  2022 | Työn­tekijöitä v>  2023 | Lähde |
| --- | --- | --- | --- | --- | --- | --- | --- | --- | --- | --- | --- | --- |
| Axopar Boats Oy |  | Axopar |  | 78,8 | 106,8 | 147,2 |  | 25 | 47 | 50 |  |  |
| Inhan Tehtaat Oy Ab | Yamaha Motor Europe N.V., Alankomaat;  Yamaha Motor Co., Ltd, Japani | Buster, Yamarin, Yamarin Cross |  | 70,5 | 88,2 | 97,8 |  | 161 | 171 | 174 |  |  |
| Oy Nautor Ab | Leonardo Ferragamo ym, Italia | Swan | 25 | 67,6 | 68,7 | 77,0 |  | 310 | 297 | 308 |  |  |
| Saxdor Yachts Oy, Helsinki | Sakari Mattila ym. | Saxdor |  | 4,6 | 18,6 | 36,8 | 73,0 | - | 6 | 7 | - |  |
| Oy Botnia Marin Ab |  | Targa |  | 51,8 | 50,1 | 50,0 |  | 241 | 247 | 255 |  |  |
| Bella-Veneet Oy | Nimbus Boats Sweden AB, Ruotsi | Aquador, Bella, Falcon, Flipper | 850 | 33,1 | 38,9 | 44,7 |  | 152 | 160 | 173 |  |  |
| Oy Kewatec AluBoat Ab |  | Kewatec |  | 15,6 | 22,8 | 42,6 |  | 80 | 86 | 97 |  |  |
| Finnmaster Boats Oy |  | Finnmaster, Finnmaster Husky, Grandezza |  | 34,4 | 42 | 41,0 |  | 175 | 188 | 195 |  |  |
| Baltic Yachts Oy Ab Ltd | Ottobock-Gruppe, Saksa (80 %) | Baltic |  | 27,7 | 47 | 30,4 |  | 214 | 210 | 209 |  |  |
| Marine Alutech Oy Ab |  | Watercat, Naiad |  | 11,3 | 7,7 |  |  | 58 | 59 |  |  |  |
| Sargo Oy Ab, Kokkola |  | Sargo (vuoteen 2014 asti: Minor) |  | 14,2 | 15,7 | 18,2 |  | 53 | 55 | 66 |  |  |
| Boomeranger Boats Oy, Loviisa |  | Boomeranger |  | 11,3 | 9,5 | 13,6 |  | 41 | 44 | 41 |  |  |
| Terhitec Oy | Otto Brandt -konserni | Silver, Terhi | 5000 | 8,1 | 15,1 |  |  | 52 | 55 |  |  |  |
| XO Boats Oy |  | XO |  | 5,8 | 11,5 |  |  | – | – |  |  |  |
| Linex-Boat Oy |  | Nord Star |  | 8,7 | 8,1 |  |  | 27 | 26 |  |  |  |
| AMT-Veneet Oy |  | AMT |  | 6,6 | 11,6 |  |  | 31 | 32 |  |  |  |
| Juha Snell Oy |  | Faster |  | 5,3 | 7,7 |  |  | 26 | 26 |  |  |  |
| Uudenkaupungin Työvene Oy |  |  |  | 7,4 | 20,7 |  |  | 46 | 43 |  |  |  |
| Mobimar |  |  |  | 10,2 | 6,7 |  |  | 31 | 23 |  |  |  |